wickkiey/tamil-wikipedia-chunked huggingface dataset:
# வர்னா இடுகாடு

## கண்டுபிடிப்பும், அகழ்வும்

இந்த தளமானது தற்செயலாக 1972 அக்டோபரில் அகழ்வாராய்வாளர் ரோகோ மாரினோவ்னால் கண்டுபிடிக்கப்பட்டது. இந்த வரலாற்று முக்கியத்துவம் வாய்ந்த பொருட்களின் மதிப்பை முதலில் உணர்ந்தவர் டால்கோபாலின் வரலாற்று அருங்காட்சியகத்தை உருவாக்கிய டிமிடார் ஜல்டர்கி ஆவார். உள்ளூர்காரர்கள்தான் அவற்றை ஆராய்வதற்காக அவரை அழைத்துவந்திருந்தனர். இந்தக் கண்டுபிடிப்பானது எவ்வளவு முக்கியம் வாய்ந்தது என்பதை அவர் உணர்ந்தார், எனவே அவர் வர்னா வரலாற்று அருங்காட்சியகத்தை தொடர்பு கொண்டார். அரசாங்க ஆவணங்களில் கையெழுத்திட்டபின், மிஹைல் லாசாரோவ் (1972-1976) மற்றும் இவான் இவனோவ் (1972-1991) ஆகியோர் ஆராய்ச்சியை மேற்கொண்டார். இன்னும் 30% பகுதியில் அகழ்வாராய்ச்சி முடிக்கப்படவில்லை.  
வர்னா அகழ்வாராய்ச்சியில் 1972 தொடங்கி இதுவரை 294 கல்லறைகள் தோண்டப்பட்டுள்ளன. இதில் பல பழங்கால உலோகவியல் (தங்கம் மற்றும் செப்பு) பொருட்கள், மட்பாண்டங்கள் (சுமார் 600 துண்டுகள், தங்க வண்ணப்பூச்சுகள் பூசப்பட்டவை உட்பட), உயர்தரமான சிறு கத்திகள், சிறிய அணிகலன்கள் போன்றவை கண்டறியப்பட்டன.
# வர்னா இடுகாடு

## காலகட்டம்

2006 ஆம் ஆண்டு நடத்தப்பட்ட கதிரியக்கக்கரிமக் காலக்கணிப்பு மூலம் இந்தக் கல்லறைகள் கி.மு 4569-4340 காலத்தவை என கணிக்கப்பட்டன. மற்றும் இந்த வர்னா நாகரீகமானது செப்புக் காலத்தைச் சேர்ந்தது என அறியப்பட்டது.
# வர்னா இடுகாடு

## இறுதிச்சடங்குகள்

இந்தக் கல்லறைகளைத் தோண்டியபோது, சில கலைப் பொருட்கள், பழைய மட்பாண்டங்கள், எலும்புக்கூடுகள், மண்டை ஓடுகள், களிமண் பொம்மைகள் போன்றவை கிடைத்தன. அங்கே தோண்டப்பட்ட எல்லா கல்லறைகளிலும் எலும்புக்கூடுகள் இல்லை. சிலவற்றில் சுட்ட மண்ணால் ஆன பொம்மைகளும், சிலவற்றில் களிமண்ணால் ஆன, ஆபரணங்களால் அலங்கரிக்கப்பட்ட பொம்மைகளும், சிலவற்றில் மனிதனின் முக உருவங்களும் காணப்பட்டன. இவ்வாறானவை சடங்குகளுக்காக அமைக்கப்பட்ட அடையாளக் கல்லறைகள் (வெறுங்கல்லறை) ஆகும். இவற்றில் சுமார் 3,000 தங்கத்தாலான பொருட்கள் (ஏறத்தாழ 6 கிலோ எடை) கண்டெடுக்கப்பட்டன. இவற்றில் குறிப்பாக 43வது கல்லறையில் கண்டெடுக்கப்பட்ட தங்கத்தின் அளவானது, அன்றைய காலகட்டத்தில் உலகத்தின் பிற பகுதிகளிலிருந்த தங்கத்தைக் காட்டிலும் அதிகமானது என்று கருதப்படுகிறது. மூன்று குறியீட்டு கல்லறைகளில் சுடப்படாத களிமண்ணின் முகமூடிகள் இருந்தன.  
அந்த மனிதர்கள் வர்னா ஏரியைப் பயன்படுத்தி, கருங்கடல், மத்தியதரைக்கடல் வழியாகச் செழிப்பாகக் கடல் வணிகமும் செய்திருக்கிறார்கள் என்பதைக் காட்டியது. ஒருவேளை உலோக பொருட்கள் மற்றும் உப்புச் சுரங்கங்களில் இருந்து உப்பை ஏற்றுமதி செய்திருக்கலாம். கல்லறைகளில் காணப்பட்ட மத்தியதரைக்கடல் ஸ்ப்லண்டிலஸ் குண்டுகள் பழங்காலத்தில் நாணயமாக பயன்படுத்தப்பட்டிருக்கலாம்.  
இதில் உள்ள 43வது கல்லறையில் அந்தப் பகுதியில் வாழ்ந்த அரசன் அல்லது தலைவனை மிகவும் மரியாதையுடன் புதைக்கப் பட்டிருக்கிறான் என்று சான்றுகள் தெரிவிக்கின்றன. இந்தக் கல்லறையில் உள்ள ஆண் எலும்புக்கூடைச் சுற்றி ஏகப்பட்ட தங்க ஆபரணங்கள், அந்த எலும்புக்கூட்டின் கையில் தங்கத்தாலான ஒரு செங்கோல், கோடாரி போன்ற ஓர் ஆயுதம் என்று அந்தக் கல்லறை தனியாக மிளிர்வதே அதற்கு சான்றாகும்.
# வர்னா இடுகாடு

## அருங்காட்சியகம்

இங்கு அகழப்பட்ட பொருட்களை வர்னா தொல்லியல் அருங்காட்சியகம் மற்றும் சோபியாவில் உள்ள தேசிய வரலாற்று அருங்காட்சியகத்தில் காணலாம்.
# செங்கம் ரிஷபேஸ்வரர் கோயில்

**செங்கம் ரிஷபேஸ்வரர் கோயில்** என்பது தமிழ்நாடு மாநிலத்தின் திருவண்ணாமலை மாவட்டத்தில் உள்ள ஒரு தேவார வைப்புத்தலமாகும்.
# செங்கம் ரிஷபேஸ்வரர் கோயில்

## அமைவிடம்

திருவண்ணாமலைக்கு அருகில் உள்ள செங்கம் என்னும் ஊரில் இக்கோயில் உள்ளது. இவ்வூர், கல்வெட்டில் தென்கண்ணை என்று குறிப்பிடப்பட்டுள்ளது.
# செங்கம் ரிஷபேஸ்வரர் கோயில்

## பராமரிப்பு

இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.
# தெள்ளாறு திருமூலட்டானேசுவரர் கோயில்

**தெள்ளாறு திருமூலட்டானேசுவரர் கோயில்** திருவண்ணாமலை மாவட்டத்தில் உள்ள தேவார வைப்புத்தலமாகும்.
# தெள்ளாறு திருமூலட்டானேசுவரர் கோயில்

## அமைவிடம்

வந்தவாசி-திண்டிவனம் சாலையில் உள்ள தெள்ளாறு என்னுமிடத்தில் இக்கோயில் உள்ளது.
# தெள்ளாறு திருமூலட்டானேசுவரர் கோயில்

## இறைவன், இறைவி

இக்கோயிலில் உள்ள இறைவன் திருமூலட்டானேசுவரர் ஆவார். இறைவி அகிலாண்டேசுவரி ஆவார்.
# தெள்ளாறு திருமூலட்டானேசுவரர் கோயில்

## பிற சன்னதிகள்

திருச்சுற்றில் நால்வர், வலம்புரி விநாயகர், சண்முகர், நவக்கிரகங்கள், பைரவர், சனீஸ்வரர், சூரியன் சன்னதிகள் உள்ளன. கோஷ்டத்தில் விநாயகர், தட்சிணாமூர்த்தி, மகாவிஷ்ணு, பிரம்மா, துர்க்கை ஆகியோர் உள்ளனர்.
# புரிசை அகத்தீசுவரர் கோயில்

**புரிசை அகத்தீசுவரர் கோயில்** என்பது தமிழ்நாட்டின், திருவண்ணாமலை மாவட்டத்தில் உள்ள தேவார வைப்புத்தலமாகும். இக்கோயிலின் தலமரமாக வில்வம் உள்ளது.
</blockquote>
# புரிசை அகத்தீசுவரர் கோயில்

## அமைப்பு

இந்தக் கோயில் மூன்று நிலையும், ஐந்து கலசங்களும் கொண்ட இராசகோபுரம் மேற்கு நோக்கி அமைந்துள்ளது. கருவறையில் அகத்தீசுவரர் மேற்கு நோக்கி சுயம்புலிங்கமாக உள்ளார். கருவறையில் சிவனை அகத்தியர் வழிபடும் சிற்பம் உள்ளது. கருவறையின் கோட்ட தெய்வங்களாக துர்கை, பிரம்மன், மகாவிஷ்ணு, தட்சிணாமூர்த்தி ஆகியோர் உள்ளனர். இக்கோயிலின் நான்கு திசைகளிலும் நான்கு பிள்ளையார் சந்நிதிகள் உள்ளன. அகத்தியர் தீர்த்தம் என்னும் திருக்குளம் உள்ளது.  
அம்மை அகிலாண்டேசுவரிக்கு கிழக்கு நோக்கி தனி சந்நிதி உள்ளது. அம்மை நான்கு கைகளுடன் உள்ளார். முன்னிரு கைகள் அபய வரத முத்திரைகளுடனும், பின்னிரு கைகளில் அங்குசம், பாசம் ஆகியவற்றை ஏந்தியவாறும் உள்ளார்.  
தெற்கில் நடராச சபையை உள்ளது. அதை அடுத்து பைரவர், சூரியன், நவக்கிரகங்கள், நால்வர் ஆகியோரின் சன்னதிகள் உள்ளன.
# புரிசை அகத்தீசுவரர் கோயில்

## அமைவிடம்

புரிசை என்னும் பெயரில் வந்தவாசிக்கும் செய்யாற்றுக்கும் இடையே ஓர் ஊரும், தக்கோலம் அருகில் ஓர் ஊரும் உள்ளன. இவ்வூர் வந்தவாசிக்கும் செய்யாற்றுக்கும் இடையே உள்ளதாகும். அங்கு இக்கோயில் உள்ளது. இத்தலம் செய்யாறில் இருந்து 10 கிலோமீட்டர் தொலைவிலும், சென்னையிலிருந்து 105 கிலோமீட்டர் தொலைவிலும் உள்ளது.
# புரிசை அகத்தீசுவரர் கோயில்

## திருவிழாக்கள்

இங்கு பங்குனி மாதத்தில் தேர்த் திருவிழா நடக்கிறது.
# பூபேஷ் பாகல்

**பூபேஷ் பாகல் (Bhupesh Baghel** (பிறப்பு: ஆகஸ்டு 23, 1961) என்பவர் இந்திய அரசியல்வாதி மற்றும் தற்போதைய சத்தீஸ்கர் மாநில முதலமைச்சர் ஆவார். 2018 ஆம் ஆண்டில் நடைபெற்ற மாநிலங்களவைத் தேர்தலில் பாரதிய ஜனதா கட்சியினை விட இந்திய தேசிய காங்கிரசு கட்சி பெரும்பானமையாக வெற்றி பெற்று ஆட்சியமைத்தது. சத்தீசுகர் மாநில காங்கிரசு குழுவின் தலைவராக அக்டோபர், 2014 முதல் இருந்து வருகிறார். இவர் துர்க் மாவட்டம் பதான் சட்டசபைத் தொகுதியில் இருந்து சட்டமன்ற உறுப்பினராகத் தேர்வானார்.
# பூபேஷ் பாகல்

## பின்னணி

பூபேஷ் பகல் ஆகத்து 23, 1961 இல் வேளாண்மைக் குடும்பத்தில் பிறந்தார். இவர் குர்மி மக்கள் இனத்தைச் சேர்ந்தவர் ஆவார். இவரின் தந்தை நந்தகுமார் தாய் பிந்தேஷ்வர் பகல் ஆவர். இவர் முக்தேஷ்வரி பகல் என்பவரைத் திருமணம் செய்தார். இவருக்கு மரு. நரேந்திர தேவ் வர்மா எனும் மகள் உள்லார். இவர் இந்தி எழுத்தாளர் ஆவார்.
# பூபேஷ் பாகல்

## அரசியல் வாழ்க்கை

பூபேஷ் பகல் 1980 ஆம் ஆண்டில் தனது அரசியல் குரு சண்டலால் சந்திரக்கரின் வழிகாட்டுதலின் கீழ் தனது அரசியல் வாழ்க்கையைத் துவங்கினார். 1985 ஆம் ஆண்டில் இந்திய இளைஞர் காங்கிரசின் உறுப்பினராகச் சேர்ந்தார். 1990 முதல் 1994 ஆம் ஆண்டு வரை துர்க் மாவட்ட தலைவராக இருந்தார். பின் 1994 முதல் 1995 வரை மத்தியப் பிரதேச இளைஞர் காங்கிரசின் உதவித் தலைவராக இருந்தார்.
# 2-ஐதராக்சி-4-மெத்தாக்சிபென்சால்டிகைடு

**2-ஐதராக்சி-4-மெத்தாக்சிபென்சால்டிகைடு** (*2-Hydroxy-4-methoxybenzaldehyde*) என்பது C8H8O3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பீனாலிக் ஆல்டிகைடான வனில்லின் சேர்மத்தினுடைய ஒரு மாற்றியனாக 2-ஐதராக்சி-4-மெத்தாக்சிபென்சால்டிகைடு கருதப்படுகிறது. யூரோலித்தின்களில் ஒன்றான யூரொலித்தின் எம்7 சேர்மத்தை இதிலிருந்து தலைகீழ் எலக்ட்ரான் பற்றாக்குறை டையீல்சு-ஆல்டர் வினையின் வழியாக தயாரிக்கலாம்.
# ஐசோவனில்லின்

**ஐசோவனில்லின்** (*Isovanillin*) என்பது C<sub>8</sub>H<sub>8</sub>O<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பீனாலிக் ஆல்டிகைடான வனில்லின் சேர்மத்தினுடைய ஒரு மாற்றியனாக ஐசோவனில்லின் கருதப்படுகிறது. வளர்சிதைமாற்ற நொதியான ஆல்டிகைடு ஆக்சிடேசின் தெரிவு செய்யப்பட்ட ஒரு தடுப்பியாகும். இது அந்த நொதியினுடைய அடிமூலக்கூறு அல்ல. ஆல்டிகைடு டியைதரனேசினால் வளர்சிதைமாற்றத்திற்கு உட்பட்டு ஐசோவனில்லிக் அமிலமாக மாற்றமடைகிறது. மோர்பின் தயாரிக்க உதவும் ஒட்டுமொத்த தொகுப்பு வினையில் ஒரு முன்னோடிச் சேர்ம்மாக ஐசோவனில்லின் பயன்படுகிறது.
# ஐசோவனில்லின்

## இவற்றையும் காண்க

- 2-ஐதராக்சி-5-மெத்தாக்சிபென்சால்டிகைடு
- 2-ஐதராக்சி-4-மெத்தாக்சிபென்சால்டிகைடு
# ஜானி (2018 திரைப்படம்)

***ஜானி*** (*Johnny*) என்பது 2018 ஆம் ஆண்டு வெளியான ஓர் இந்தியத் தமிழ்த் திரைப்படம் ஆகும். இத்திரைப்படத்தை தியாகராஜன் எழுதி, இயக்கி, பா.வெற்றிச்செல்வனால்தயாரிக்கப்பட்டது. இத்திரைப்படத்தில் பிரசாந்த், பிரபு, சஞ்சிதா செட்டி, ஆனந்த் ராஜ் மற்றும் ஆத்மா ஆகியோர் முக்கியக் கதாப்பாத்திரத்தில் நடித்துள்ளனர். ரஞ்சன் துரைராஜ் இசையமைப்பு மற்றும் எம். வி. பன்னீர்செல்வம் ஒளிப்பதிவு ஆகியவற்றை உள்ளடக்கி, இத்திரைப்படம் டிசம்பர் 14, 2018 அன்று வெளியானது. இத்திரைப்படமானது 2007 ஆம் ஆண்டு இந்தியில் வெளியான *ஜானி கட்டார்* என்னும் படத்தை மையப்படுத்தி எடுக்கப்பட்ட திரைப்படமாகும்.
# ஜானி (2018 திரைப்படம்)

## நடிகர்கள்

- பிரசாந்த் - ஜானி / சக்தி
- சஞ்சிதா செட்டி - ரம்யா
- பிரபு - ஜெய்சங்கர்
- ஆனந்த் ராஜ் - பிரகாஷ்
- ஆசுதோஷ் ராணா - ராம்
- சாயாஜி சிண்டே - கல்யாண்
- ஆத்மா பேட்ரிக் - சிவா
- கலைராணி
- தேவதர்சினி
- சுகுந்தன்
- ஜெயக்குமார்
- கிருஷ்ணமோகன்
- சந்தியா
# ஜானி (2018 திரைப்படம்)

## கதைச் சுருக்கம்

ஜானி (பிரசாந்த்), ஜெய்சங்கர் (பிரபு), பிரகாஷ் (ஆனந்த்ராஜ்), ராம் (அசுதோஷ் ராணா), மற்றும் சிவா (ஆத்மா பேட்ரிக்) உள்ளிட்ட ஐந்து பேரும் சேர்ந்து ஒரு குழுவாக செயல்பட்டு, சட்டவிரோத தொழில்களில் ஈடுபட்டு, குறுக்கு வழியில் சம்பாதித்து ஒரு சூதாட்ட கிளப்பை நடத்தி வருகின்றனர். இந்நிலையில் 2(1/2) கோடி ரூபாய் பணம் தயார் செய்தால் கையில் விலை உயர்ந்த போதைப்பொருள் கிடைக்கும் என்று ஜெய்சங்கரின் நண்பரான கல்யாண் (சாயாஜி சிண்டே) கூறுகிறார். இதற்காக ஐவரும் இணைந்து ஆளுக்கு ரூ.50 லட்சம் ஏற்பாடு செய்கிறார்கள். இப்பணத்தை எடுத்துச் செல்லும் பொறுப்பு சிவாவிடம் கொடுக்கப்படுகிறது. அப்போது ஜானிக்கு அந்த 2(1/2) கோடி பணத்தை இவர்களிடம் இருந்து கொள்ளையடித்து, தன் காதலியான ரம்யாவுடன் (சஞ்சிதா செட்டி) சேர்ந்து வெளிநாட்டுக்கு சென்று வாழலாம் என மனதில் நினைக்கிறார். அவர் நினைத்தது போல் இப்பணத்தை கொள்ளையடித்தாரா? அவருடைய காதலியுடன் சேர்ந்து வெளிநாட்டிற்கு சென்றாரா?? என்பதே இத்திரைப்படத்தின் கதையாகும்.
# சுவாட்மாரமா

**யோகி சுவாத்மாராமர்** (; IAST: svātmārāma, ஆங்கிலம்: *Yogi Swatmarama*) என்பவர் 15 மற்றும் 16 நூற்றாண்டில் இந்தியாவில் வாழ்ந்த ஒரு யோகக்கலை முனிவராவார். அத்த பிரதிக்சா அல்லது அத்த யோக வெளிச்சம் என்ற யோகக்கலை கையேட்டிற்காக இவர் அறியப்படுகிறார். சத்கர்மா அல்லது சத்கிரியா, ஆசனங்கள், பிராணாயாமம், முத்திரைகள், மற்றும் பந்தங்களை இக்கையேடு விளக்குகிறது. இப்பயிற்சிகள் மூலம் குண்டலினி அல்லது உயிர்சக்தியை எழுப்பமுடியும். ஆழ்ந்த சமாதி நிலையை நோக்கி மேலும் மேலும் செல்ல முடியும். அத்த யோகத்தின் உண்மையான நோக்கம் ராச யோகம் என்ற மனம் கடந்த பெருநிலையை அடையும்வரை அதாவது பற்றற்ற நிலையை அடையும்வரை குண்டலினியை எழுப்புவது ஒன்றையே சுவாத்மாராமர் கையேடு நோக்கமாக கொண்டுள்ளது.  
கையேட்டிலிருந்து சுவாத்மாராமாரைவைப் பற்றி சிறிதளவே அறியமுடிகிறது. எனினும் அதன் நான்காவது வரியில் நாத சம்பிரதாய பரம்பரையினைப் பற்றிக் கூறப்பட்டுள்ளது:  
புத்தமத துறவியான மச்சிந்தரநாத், கோரட்சநாதர், இத்யாதி போன்றவர்கள் அத்த யோகக் கலையை அறிந்திருந்தனர். அவர்களிடமிருந்து, அவர்களைப் பின்பற்றி சுவாத்மாராமர் அத்த யோகக்கலையைக் கற்றுக் கொண்டார்.
# பிரமாண-சமுச்சயம்

**பிரமாண சமுச்சயம்** என்பது சமக்கிருதத்திலுள்ள ஒரு பௌத்த தருக்க நூல் ஆகும். இது தமிழ் பௌத்த தர்க்கவியல் அறிஞர் திண்ணாகரால் எழுதப்பட்டது.
இந்நூல் காட்சி அளவையை விரிவாக ஆராய்ந்து பஞ்சவித கற்பனைகளை விளக்குகின்றது. மேலும் பௌத்த மெய்யியலில் உள்ள அபோதக் கொள்கையை விளக்குகின்றது.
# பிரமாண-சமுச்சயம்

## நூலின் காலம்

திண்ணாகர் கி.பி. 480 முதல் கி.பி. 540 வரை வாழ்ந்தவர் ஆவார். எனவே இந்நூலும் இக்காலப் பகுதியில் தோன்றியிருக்க வேண்டும்.
# துப்பாக்கி முனை

**துப்பாக்கி முனை** (Thuppakki Munai) என்பது 2018 ஆம் ஆண்டு வெளியான ஓர் இந்தியத் தமிழ்த் திகில் திரைப்படம் ஆகும். இத்திரைப்படத்தில் விக்ரம் பிரபு மற்றும் ஹன்சிகா மோட்வானி முக்கியக் கதாப்பாத்திரத்தில் நடித்துள்ளனர். இத்திரைப்படத்தை தினேஷ் செல்வராஜ் எழுதி, இயக்கி கலைப்புலி எஸ். தாணுவால் தயாரிக்கப்பட்டது. எல். வி. முத்து கணேஷ் இசையமைப்பு மற்றும் ராசமதி ஒளிப்பதிவு ஆகியவற்றை உள்ளடக்கி, இத்திரைப்படம் டிசம்பர் 14, 2018 அன்று வெளியானது. இப்படத்தின் முன்னோட்டக் காட்சியானது செப்டம்பர், 2018 அன்று வெளியிடப்பட்டது.
# துப்பாக்கி முனை

## நடிகர்கள்

- விக்ரம் பிரபு - பிர்லா போஸ்
- ஹன்சிகா மோட்வானி - மைதிலி
- எம். எசு. பாசுகர் -
- வேல ராமமூர்த்தி - பிரம்மராஜா
- ஆர். ஜே. ஷா - ஆசாத்
- பரத் ரெட்டி
- ஜி. மாரிமுத்து
- சங்கிலி முருகன்
- ஆடுகளம் நரேன் - மைதிலி அப்பா
# துப்பாக்கி முனை

## கதைச் சுறுக்கம்

மும்பையில் உதவி ஆணையராக இருக்கும் பிர்லா போஸ் (விக்ரம் பிரபு) ஒரு நேர்மையான காவலாளியான இவர் என்கவுண்டர் ஸ்பெசலிஸ்ட். 33 என்கவுன்ட்டர்கள் செய்துவிட்டு, மனித உரிமை மீறல் குற்றச்சாட்டில் இடைநீக்கம் செய்யப்படுகிறார். ஒரு தவறான புரிதலால் தன் அம்மா, காதலி இருவரையும்விட்டு பிரிகிறார். இந்த நிலையில், ராமேசுவரத்தில் நடந்த சிறுமி பாலியல் வன்கொடுமை வழக்கு அவரிடம் தரப்படுகிறது. அந்த வழக்கில் குற்றம்சாட்டப்பட்ட பிகாரைச் சேர்ந்த ஆசாத் (மிர்ஷி ஷா) என்பவரை என்கவுன்ட்டர் செய்யும் வேலையும் அவருக்கு கொடுக்கப்படுகிறது. அதன் பின்பு உண்மை குற்றவாளிகள் வேறு சிலர் என்பதை அறிகிறார். பிறகு ஆசாதை இவ்வழக்கில் இருந்து தப்பிக்க வைக்கிறாரா? உண்மை குற்றவாளிகளை என்ன செய்கிறார் என்பதே இத்திரைப்படத்தின் கதையாகும்.
# துப்பாக்கி முனை

## பாடல் வரிகள்

இத்திரைப்படத்தில் இரண்டு பாடல்கள் மட்டுமே இடம் பெற்றுள்ளன.
- யார் இவன் - எல். வி. முத்து, கார்த்தி
- பூவென்று - சிறீராம் பார்த்தசாரதி
# பாளையங்கோட்டை திரிபுராந்தகர் கோயில்

**பாளையங்கோட்டை திரிபுராந்தகர் கோயில்** என்பது திருநெல்வேலி மாவட்டத்தில் உள்ள தேவார வைப்புத்தலமாகும்.
# பாளையங்கோட்டை திரிபுராந்தகர் கோயில்

## அமைவிடம்

பாளையங்கோட்டையில் இக்கோயில் அமைந்துள்ளது. கோயில் உள்ள இடத்தை திரிபுராந்தகம் என்றும் அழைக்கின்றனர்.
# பாளையங்கோட்டை திரிபுராந்தகர் கோயில்

## இறைவன், இறைவி

இக்கோயிலில் உள்ள இறைவன் திரிபுராந்தகர் ஆவார். இறைவி விசாலாட்சி ஆவார்.
# பாளையங்கோட்டை திரிபுராந்தகர் கோயில்

## பிற சன்னதிகள்

திருச்சுற்றில் ஜ்வரஹரேசுவரர், சப்தமாதர்கள், அறுபத்துமூவர், மகா கணபதி, வள்ளி தெய்வானையுடன் சுப்பிரமணியர், கஜலட்சுமி சரஸ்வதி, சனீஸ்வரர், நடராச சபை, நவக்கிரகங்கள், கால பைரவர், சந்திரன் ஆகியோரின் சன்னதிகள் உள்ளன. கோஷ்டத்தில் தட்சிணாமூர்த்தி, லிங்கோத்பவர், ஜலதுர்க்கை ஆகியோர் உள்ளனர்.
# வேளாண் வேதிப்பொருள்

**விவசாய வேதிப்பொருள்**(Agrochemical) என்பது விவசாயம் மற்றும் வேதிப்பொருள் என்ற வார்த்தைகளின் கூட்டு வார்த்தையின் சுருக்கமாகும். பெரும்பாலான நேர்வுகளில், விவசாய வேதிப்பொருள் என்பது பூச்சிக்கொல்லிகள், களைக்கொல்லிகள், பூஞ்சைக்கொல்லிகள் மற்றும் நூற்புழுக்கொல்லிகள் ஆகியவற்றைக் குறிக்கின்னறன. மேலும், இவ்வார்த்தையானது, தொகுப்பு முறை உரங்கள், இயக்குநீர், வளர்ச்சியூக்கிகள் ஆகியவற்றையும் குறிக்கப் பயன்படுகிறது.
# வேளாண் வேதிப்பொருள்

## சூழியல்

பல விவசாய வேதிப்பொருட்கள் நச்சுத்தன்மை உடையனவாக இருக்கின்றன.மொத்தமாக சேமித்து வைக்கும் வேளாண் வேதிப்பொருட்கள் எதிர்பாரா விதமாக சிதறும் நேர்வுகளில், குறிப்பாக சுற்றுச்சூழல் அல்லது உடல்நல அபாயங்களையோ அல்லது இரண்டையுமோ ஏறு்படுத்தும் வாய்ப்புகளைக் கொண்டுள்ளது. பல நாடுகளில், வேளாண்மைக்கான வேதிப்பொருட்கள் பயன்பாடு மிகவும் ஒழுங்குபடுத்தப்பட்டுள்ளது. அங்கீகாரம் பெற்ற வேளாண் வேதிப்பொருட்களைப் பயன்படுத்துதல், அரசாங்கத்தினால் வழங்கப்பட்ட அனுமதி ஆணைகள் ஆகியவை அவசியமாக்கப்பட்டுள்ளன. தவறான பயன்பாடு, போதிய பாதுகாப்பற்ற பண்டகசாலைகள், கவனக்குறைவாக வீணடிக்கப்படுதல் ஆகியவை குறிப்பிடத்தக்க தண்டத்தொகைகள் செலுத்துவதற்கு வழிவகுக்கும்.
# வேளாண் வேதிப்பொருள்

## வரலாறு

வேளாண் வேதிப்பொருட்கள் பயிர்களைப் பாதுகாப்பதற்கும் பயிர்களின் விளைச்சலை அதிகப்படுத்துவதற்கும் அறிமுகப்படுத்தப்பட்டன. மிகவும் பொதுவாக பயன்படுத்தப்பட்ட வேளாண் வேதிப்பொருட்கள் பூச்சிக்கொல்லிகள் மற்றும் உரங்களை உள்ளடக்கியவையாகும். பூச்சிகளால் இத்தகைய வேதிப்பொருட்கள் ஏற்கத்தக்கவையாக மாறியபின், மேலும் புதிய வேளாண் வேதிப்பொருட்கள் பயன்படுத்தப்பட்டன. இத்தகைய வேளாண் வேதிப்பொருட்கள் சூழலுக்கு பல பக்க விளைவுகளை ஏற்படுத்தின. இருந்த போதிலும், வேளாண் வேதிப்பொருட்கள் முற்றிலுமாக செயல்திறமற்றவையல்ல. பெர்னாண்டோ பி. கார்வால்வோ எழுதிய விவசாயம், பூச்சிக்கொல்லிகள், உணவு காவல் மற்றும் உணவு பாதுகாப்பு என்ற கட்டுரையின்படி 1960 களில் இருக்கின்ற நிலப்பரப்பையும், அதிதீவிர பாசன வசதியையும், நைட்ரசன், பாசுபரசு மற்றும் பொட்டாசியம் ஆகியவற்றை உள்ளடக்கிய கனிம உரங்களையும் பயன்படுத்தியதே "பசுமைப்புரட்சி" நிகழக் காரணமாய் இருந்துள்ளன. ஆக, வேதி உரங்கள் 1960 களின் பசுமைப்புரட்சிக்கான தொடக்கமாய் இருந்துள்ளன. 1970 கள் தொடங்கி 1980 கள் வரையிலும் பூச்சிக்கொல்லி தொடர்பான ஆராய்ச்சி மேலும் தேர்ந்தெடுக்கப்பட்ட வேளாண் வேதிப்பொருட்களை உருவாக்குவதற்காகத் தொடர்ந்து நடந்தன.  
4500 ஆண்டுகளுக்கு முன்னர் இருந்த சுமேரியர்கள் கந்தகத்தின் கலவைகள் வடிவத்தில் பூச்சிக்கொல்லிகளைப் பயன்படுத்தி வந்ததாக கூறப்படுகிறது. மேலும், 3200 ஆண்டுகளுக்கு முன்னரே சீனர்கள் உடல் சார் ஒட்டுண்ணிகளான பேன் இனங்களைக் கட்டுப்படுத்த பாரதசம் மற்றும் ஆர்செனிக் சேர்மங்களைப் பயன்படுத்தியதாகவும் தெரிய வருகிறது.
# சஜ்ஜன் குமார்

**சஜ்ஜன் குமார்** (பிறப்பு: 23 செப்டம்பர் 1945) இந்திய தேசிய காங்கிரஸ் கட்சியைச் சேர்ந்த அரசியல்வாதி மற்றும் சீக்கியர்களுக்கு எதிரான கலவரத்தில் தண்டனை பெற்றவர் ஆவார். பதினான்காவது மக்களவை தேர்தலில் தில்லி புறநகர்த் தொகுதியிலிருந்து நாடாளுமன்ற உறுப்பினராகத் தேர்வு செய்யப்பட்டார். 1977 இல் காங்கிரஸ் சார்பாகத் தில்லி மாநகராட்சி உறுப்பினராகத் தேர்வாகினார்.
# சஜ்ஜன் குமார்

## 1984 ஆம் ஆண்டு சீக்கியர்களுக்கு எதிரான நிகழ்வுகள்

இந்திரா காந்தி படுகொலைக்குப் பின்னர் உருவான 1984 சீக்கியர்களுக்கெதிரான கலவரத்திற்குத் தொடர்புடையவர் எனக் குற்றம் சாட்டப்பட்டு, இவர் உட்பட ஆறு நபர்கள் மீது நீதிமன்ற விசாரணை நடந்தது. 2013 ஆம் ஆண்டு கட்கட்டூமா மாவட்ட நீதிமன்றத்தில் பல்வான் கோகார், பக்மால், மற்றும் கிர்தாரி லால் ஆகியோருக்கு ஆயுள் தண்டனையும், மகேந்தர் யாதவ், கிஷன் கோகார் இருவருக்கு மூன்று ஆண்டுகள் கடுங்காவல் தண்டனையும் வழங்கி, சஜ்ஜன் குமார் விடுதலை செய்யப்பட்டார். இதன்பின்னர், 2013 ஆகஸ்ட் 13 இல் தில்லி நீதிமன்றத்தில் மத்திய புலனாய்வுத்துறை மேல்முறையீடு செய்தது. தொடர் விசாரணைக்குப் பின்னர் 2018 டிசம்பர் 17 இல் இவரின் குற்றம் நிருபிக்கப்பட்டு, ஆயுள் தண்டனை விதித்து தில்லி உயர் நீதிமன்றம் தீர்ப்பளித்தது. அடுத்த நாள் காங்கிரஸ் கட்சியிலிருந்து விலகினார்.
# பாலாறு (காவிரியின் துணை ஆறு)

**பாலாறு** என்பது தென்னிந்தியாவில் உள்ள ஒரு ஆறு ஆகும். இது காவிரியின் துணை ஆறுகளில் ஒன்று. காவிரி ஆறானது தமிழகத்துக்குள் நுழைந்ததும் அதனுடன் முதலில் கலக்கும் ஆறு இதுவாகும். இந்த ஆறு ஈரோடு மாவட்டம், ஈரெட்டியூர் அருகே உள்ள மலைப் பகுதியில் சிற்றாறாக உருவாகி, தன் பாதையில் உள்ள நீரோடைகள் பலவற்றை தன்னோடு இணைத்துக்கொண்டு தமிழக கர்நாடக எல்லைவழியாக பாய்கிறது. இந்த ஆறு பாயும் பகுதியானது வனப்பகுதியும், மலையடிவாரப் பகுதியும் உள்ள பகுதியாக இருப்பதால், இந்த ஆற்றின் வழியாக ஆண்டுதோறும் கணிசமான நீர் காவிரிக்கு கிடைக்கிறது. குறிப்பாக தென்மேற்கு, வடகிழக்கு பருவமழைக் காலங்களில் இந்த ஆற்றில் நீர்வரத்து மிகுந்து இருக்கும். பாலாறு காவிரியை நெருங்குவதற்கு சில கிலோ மீட்டர் முன்பாக சுமார் அரை கிலோ மீட்டர் அகலம் கொண்ட ஆறாக அகன்று பாய்கிறது. இந்த ஆறானது காவிரி ஆற்றுடன் கலக்கும் இடமானது மேட்டூர் அணையின் நீர்தேக்கப்பகுதியான அடிபாலாறு என்ற பகுதியாகும்.
# பேட் ஜீனியஸ்

**பேட் ஜீனியஸ்**(*Bad Genius**)*** என்பது 2017 ஆம் ஆண்டில் வெளியான தாய்லாந்துத் திரைப்படம் ஆகும். கொள்ளை சம்பவத்தினை அடிப்படையாகக் கொண்ட ஒரு பரபரப்பூட்டும் வகையினைச் (*திரில்லர்)* சார்ந்த திரைப்படம் ஆகும். இதனை *ஜோர் குவாங் திரைப்பட* நிறுவனம் தயாரித்தது. மேலும் ஜி டி எச் 559 நிறுவனம் வெளியிட்டது. *நட்டாவுட் பூன்பிரியா* இயக்கிய இந்தத் திரைப்படத்தில் சட்டிமோன் சுவாங் சோரோசியாகன் நடித்திருந்தார்.
# பேட் ஜீனியஸ்

## கதை சுருக்கம்

லின், ஒரு மேல் நிலை பள்ளி மாணவி தேர்வுகள் நடைபெறும்போது வினாத்தாளில் இருக்கும் கேள்விகளுக்கான பதில்களை சக மாணவர்களிடம் கையசைவுகள் மூலமாகவும் பியானோ இசைக்கு செய்யும் கையசைவுகளில் கொடுக்கும் குறிப்புகள் மூலமாகவும் கூட சொல்லி உதவுகிறார்.  
ஆனால் ஒரு கட்டத்தில் பள்ளியில் நிர்வாகத்தில் சாதாரண மாணவராக இருக்கும் லின்னிடம் தனியார் பள்ளியின் நிர்வாகம் மேம்பாட்டு நிதிக்காக அதிக உதவித்தொகையை கேட்டு கட்டாயமாக வசூல் செய்து கேட்கும்போது இந்த தேர்வுகளில் சொல்லிக்கொடுப்பதன் மூலமாக கணிசமான தொகையை மாணவர்களிடம் இருந்து பெறுவதன் மூலமாக சம்பாதிக்கிறார். சக மாணவர் பேன்க் என்பவரின் மூலமாக லின் செய்யும் இந்த முயற்சிகள் வெளிவரும்போது பள்ளியின் நிர்வாகத்தால் கண்டிக்கப்படுகிறார்  
பல திருப்பங்களுக்கு பிறகு ஒரு கட்டத்தில் வெவ்வேறு நாடுகளில் நடக்கும் எஸ் டி ஐ சி தேர்வுகளில் விதிமுறைகளை மீறி கேள்விக்கான பதில்களை எழுதும்போது நினைவில் வைத்துக்கொண்டு மெசேஜ் மூலமாக ஆஸ்திரேலியா நாட்டில் சிட்னி பகுதியில் இருந்து சொந்த நாட்டில் உள்ள எஸ் டி ஐ சி எழுதுபவர்களுக்கு சில மணி நேரங்கள் முன்னதாக அனுப்புவதன் மூலம் உதவி செய்கிறார். இதனால் பெரிய தொகையை சம்பாதிக்கிறார். ஆனால் பேன்க் இன்னும் இதே போல நிறைய பணம் சம்பாதிக்க லின் ஐ கட்டாயப்படுத்த முயற்சிக்கும்போது லின் அவருடைய அப்பாவிடம் உண்மையை சொல்கிறார் , மேலும் நேர்மையான முறையில் எஸ் டி ஐ சி தேர்வு நிர்வாகத்தினரிடம் அவருடைய தவறை ஒப்புக்கொண்டு வாக்குமூலம் கொடுக்கிறார் .
https://en.wikipedia.org/wiki/Bad_Genius
# சந்திரகுமாரி

**சந்திரகுமாரி** என்பது சன் தொலைக்காட்சியில் திசம்பர் 10, 2018 முதல் திங்கள் முதல் சனிக்கிழமை வரை இரவு 9:30 மணிக்கு ஒளிபரப்பாகி, 18 மார்ச்சு 2019 முதல் மாலை 6:30 மணிக்கு ஒளிபரப்பான ஒரு சரித்திர குடும்பத் நாடகத் தொடர் ஆகும்.  
இந்தத் தொடரை சன் என்டர்டெயின்மெண்ட் நிறுவனம் மற்றும் ராதிகாவின்ராடான் மீடியாவொர்க்ஸ் நிறுவனத்துடன் இணைந்து அதிக பொருள் செலவில் தயாரிக்கிறது. இந்தத் தொடரில் சரித்திரகால பெண் மற்றும் தற்காலத்து பெண் என 2 வேடங்களில் ராதிகா நடித்தார், இவருக்கு பதிலாக விஜி சந்திரசேகர் சந்திரா என்ற காதாபாத்திரத்தில் நடித்தார். இவருடன் சேர்ந்து தாமிரபரணி, சட்டப்படி குற்றம் போன்ற படங்களில் நடித்த பானு, இதில் ராதிகாவின் மகளாக நடிக்கிறார். யுவராணி, அரவிந்து ஆகாசு, அருண் குமார், வேணு அரவிந்த், லதா ஆகியோர் முக்கிய கதாபாத்திரங்களில் நடித்துள்ளார்கள்.  
சரித்திர காலத்துக் கதையை, அண்ணாமலை, வீரா, பாட்ஷா படத்தின் இயக்குநரான சுரேஷ் கிருஷ்ணா இயக்குகிறார். நிகழ்காலக் கதையை சி.ஜே.பாஸ்கர் இயக்குகிறார். சிற்பி இசையமைக்கும் இந்தத் தொடருக்கு, பாலமுருகன் மற்றும் பிலிப் விஜயகுமார் ஒளிப்பதிவு செய்தார்.
# சந்திரகுமாரி

## நடிகர்கள்

### முதன்மை காதாபாத்திரம்

- விஜி சந்திரசேகர் (79-144) - சந்திரா (தற்காலத்தில்) அண்ணாமலை குடும்பத்தின் மூத்த மருமகள், ஒரு கொலை வழக்கில் காவலில் இருந்தார், அஞ்சலியின் தாய் மற்றும் நீலகண்டனின் மனைவி.
- ராதிகா (1-78) - அரசி சந்திரகுமாரி (முக்காலத்தில்) மங்கலாபுரி நாட்டு அரசி, புகழ்பெற்ற புராணமான சந்திர குல வம்சத்தின் வம்சாவளியினர், கற்பக லிங்கத்தை பாதுகாப்பவர்.
- பானு
- யாழினிதேவி (முக்காலத்தில்) மங்கலாபுரி நாட்டு இளவரசி.
- அஞ்சலி, சந்திரா மற்றும் நீலகண்டனின் மகள், இவள் தனது தாயை வெறுப்பவள், ஒரு தொல்பொருள் ஆராய்ச்சியாளர், சந்திர வம்சத்தை பற்றி ஆராய்கிறாள்.
- அருண் சாகர் / வேணு அரவிந்த் - நீலகண்டர்
- அரவிந்து ஆகாசு - ஆகாஷ்
# சந்திரகுமாரி

## நடிகர்கள்

### துணை காதாபாத்திரம்

- நிரோஷா - வள்ளி
- தேவி பிரியா -ருத்திரா
- சாக்ஷி சிவா - சிவநேசன்
- யுவராணி - ரோகினி சிவநேசன்
- லதா -
- அருண் குமார் ராஜன் - சத்தியமூர்த்தி
- நேகா - சரண்யா
- சம்யுக்த கார்த்திக்
- மல்லிகா
- அருண்
- அர்ஜுன்
- சுவேதா
- ஸ்ரீவித்தியா
- அசோக்
- கீதா
- கெளதம்
- வினோத் - நாகா
# சந்திரகுமாரி

## நடிகர்கள்

### முன்னாள் காதாபாத்திரம்

- உமா ரியாஸ்கான் - தேவிகா
- அருண் சாகர் - நீலகண்டர்
- சில்பா
- சசிந்தர் புஷ்பலிங்கம் - முகுந்தன்
# சந்திரகுமாரி

## ஒளிபரப்பு நேரம் மாற்றம்

இந்த தொடர் முதலில் 10 திசம்பர் 2018 முதல் இரவு 9:30 மணிக்கு ஒளிபரப்பானது. 18 மார்ச்சு 2019 முதல் இவ் தொடர் திங்கள் முதல் சனிக்கிழமை வரை மாலை 6:30 மணிக்கு நேரம் மாற்றப்பட்டது. இந்த தொடர் ஒளிபரப்பான நேரத்தில்லட்சுமி ஸ்டோர்ஸ் என்ற தொடர் ஒளிபரப்பாகின்றது.  
19 வருடங்கலாக இரவு 9:30 மணிக்கு ராதிகாவின் தொடர்கள் ஒளிபரப்பாகி வந்தது, இந்த தொடரின் மதிப்பிட்டு அளவு குறைவு காரணாமாக இந்த தொடர் நேரம் மாற்றப்பட்டது.  
| 10 திசம்பர் 2018 - 16 மார்ச்சு 2019 | <> திங்கள் - சனி </> | 21:30 | 1-78 |  |
| --- | --- | --- | --- | --- |
| 18 மார்ச்சு 2019 – | <> திங்கள் - சனி </> | 18:30 | 79- 114 | } |
# சந்திரகுமாரி

## மதிப்பீடுகள்

கீழே உள்ள அட்டவணையில், <span>**நீல நிற எண்கள்**</span> குறைந்த மதிப்பீடுகள் குறிக்கும் <span>**மற்றும் சிவப்பு நிற எண்கள்**</span> அதிக மதிப்பீடுகளை குறிக்கும்.  
| தேசிய அளவில் (தமிழ்நாடு மற்றும் புதுச்சேரி) |
| --- |
# சந்திரகுமாரி

## மொழி மாற்றம்

இந்த தொடர் மலையாளம் மொழியில் **சந்திரகுமாரி** என்ற அதே பெயரில் மொழி மாற்றம் செய்யப்பட்டு டிசம்பர் 24, 2018 முதல் திங்கள் முதல் வெள்ளி வரை இரவு 10:30 மணிக்கு சூர்யா தொலைக்காட்சி யில் ஒளிபரப்பாகின்றது. கன்னடம் மற்றும் தெலுங்கு மொழிகளில் மொழிமாற்றம் செய்யப்பட்டு உதயா தொலைக்காட்சி மற்றும் ஜெமினி தொலைக்காட்சிகளில் ஒளிபரப்பானது.  
| நாடு | Language | அலைவரிசை | தலைப்பு | ஒளிபரப்பு | பகுதிகள் |
| --- | --- | --- | --- | --- | --- |
| இந்தியா | தெலுங்கு | ஜெமினி தொலைக்காட்சி | **చంద్రకుమారి** | 24 டிசம்பர் 2018 - 8 மார்ச் 2019 | 55 |
| மலையாளம் | சூர்யா தொலைக்காட்சி | **ചന്ദ്രകുമാരി** | 24 டிசம்பர் 2018 - 8 மார்ச் 2019 | 117 |  |
| கன்னடம் | உதயா தொலைக்காட்சி | **ಚಂದ್ರಕುಮಾರಿ** | 7 சனவரி 2019 - 8 மார்ச் 2019 | 44 | } |
# சந்திரகுமாரி

## சர்வதேச ஒளிபரப்பு

- இந்த தொடரை சன் தொலைக்காட்சி மற்றும் சன் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளிலும் ஒளிபரப்பானது.
- இந்த தொடரின் அத்தியாயங்கள் சன் தொலைக்காட்சி என்ற யூடியூப் இணையம் அலைவரிசை மற்றும் சன் நெக்ட்ஸ், மாஸ் பிளேயர் போன்ற இணைய மூலமாகவும் பார்க்க முடியும்.
# கண்மணி (தொலைக்காட்சித் தொடர்)

**கண்மணி** என்பது சன் தொலைக்காட்சியில் அக்டோபர் 22, 2018 முதல் 28 நவம்பர் 2020 ஆம் ஆண்டு வரை திங்கள் முதல் சனிக்கிழமை வரை ஒளிபரப்பான தொலைக்காட்சி நாடகத் தொடர் ஆகும்.  
இந்த தொடரை ஹோம் மூவி மேக்கேர்ஸ் மற்றும் சன் என்டர்டெயின்மெண்ட் இணைத்து தயாரிக்க, பூர்ணிமா, சஞ்சீவ், லீஷா மற்றும் சாம்பவி ஆகியோர் முதன்மை கதாபாத்திரத்தில் நடித்துள்ளனர். இந்த தொடர் 28 நவம்பர் 2020 அன்று 536 அத்தியாயங்களுடன் நிறைவு பெற்றது. 2019 ஆம் ஆண்டு சன் குடும்ப விருது விழாவில் சிறந்த நடிகர், சிறந்த ஜோடி, சிறந்த துணைக் கதாபாத்திரம் ஆண் போன்ற பல விருதுகளை வென்றுள்ளது.
# கண்மணி (தொலைக்காட்சித் தொடர்)

## நடிகர்கள்

### முதன்மை கதாபாத்திரம்

- பூர்ணிமா - விஜி
- சஞ்சீவ் - கண்ணன் / காளி
- லீஷா - சௌந்தர்யா கண்ணன்
- சாம்பவி - முத்துச்செல்வி
- ஜிஷ்ணு மேனன் - ஆகாஷ்
- ஹரிப்ரியா (195-536) - வளர்மதி ஆகாஷ்
- தேஜஸ் கவுடா - ஸ்ரீகாந்த்
# கண்மணி (தொலைக்காட்சித் தொடர்)

## நடிகர்கள்

### தர்மதுரை குடும்பத்தினர்

- எல். ராஜா - தர்மதுரை (2018-2019) விஜியின் கணவர் (தொடரில் இறந்து விட்டார்)
- பூர்ணிமா - விஜி
- பிரியா பிரின்ஸ் → சௌமியா - சுகன்யா (மூத்த மகள்)
- பத்மினி → பரணி - சரண்யா (இரண்டாவது மகள்)
- ஈரா அகர்வால் (1-112) → ஜனனி பிரதீப் (113-) - வனாதி (2018-2019)
# கண்மணி (தொலைக்காட்சித் தொடர்)

## நடிகர்கள்

### முத்துச்செல்வி குடும்பத்தினர்

- ராஜசேகர் - வீரய்யா (தந்தை)
- கீர்த்திகா - தங்க செல்வி (சகோதரி)
# கண்மணி (தொலைக்காட்சித் தொடர்)

## நடிகர்கள்

### ஸ்ரீகாந்த் குடும்பத்தினர்

- சாந்தி வில்லியம்ஸ் - தமிழ் செல்வி (தாய்)
# கண்மணி (தொலைக்காட்சித் தொடர்)

## நடிகர்கள்

### துணை கதாபாத்திரம்

- டி. ஆர். ஓமனா
- பிரேமி வெங்கட் - கிருஷ்ணவேணி
- விந்துஜா விக்ரமன்
- பாரதி கண்ணன்
- தில்லா
- விஷ்வேஷ்வர் ராவ்
- சிவகுமார்
- அனிதா நாயர்
- ஸ்ரீ பிரியா
- ஐயப்பன் கிருஷ்ணா
- ஜிஷ்ணு மேனன்
- ஆனந்த் செல்வம்
- மங்களா நாதன்
- நீலயா பவானி
- அனன்யா
- நவீன்
- அஞ்சலி ராவ்
# கண்மணி (தொலைக்காட்சித் தொடர்)

## நடிகர்கள்

### சிறப்புத் தோற்றம்

- சந்தியா (455-467)
- அமித் பார்கவ் (455-467)
- சுப்புலட்சுமி - கார்த்திகா (455-467)
- ராஜீவேலு (455-467)
# கண்மணி (தொலைக்காட்சித் தொடர்)

## ஒளிபரப்பு நேரம் மாற்றம்

இந்த தொடர் 22 அக்டோபர் 2018 முதல் திங்கள் முதல் சனிக்கிழமை வரை இரவு 8:30 மணிக்கு ஒளிபரப்பானது. பின்னர் கொரோனாவைரசு காரணத்தால் மார்ச் 27, 2020 முதல் தற்காலிகமாக நிறுத்தப்பட்டு செப்டம்பர் 14, 2020 முதல் மீண்டும் அதே நேரத்தில் ஒளிபரப்பாகி, 2 நவம்பர் 2020 ஆம் ஆண்டு முதல் திங்கள் முதல் சனிக்கிழமை வரை இரவு 10 மணிக்கு ஒளிபரப்பானது.  
| 22 அக்டோபர் 2018 - 27 மார்ச் 2020 | <> திங்கள் - சனி </> | 20:30 | 1-434 |  |
| --- | --- | --- | --- | --- |
| 14 செப்டம்பர் 2020 - 31 அக்டோபர் 2020 | <> திங்கள் - சனி </> | 20:30 | 434-511 |  |
| 2 நவம்பர் 2020 - 28 நவம்பர் 2020 | <> திங்கள் - சனி </> | 22:00 | 512-536 | } |
# கண்மணி (தொலைக்காட்சித் தொடர்)

## மதிப்பீடுகள்

கீழேயுள்ள அட்டவணையில் <span>**நீல எண்கள்**</span> மிகக் குறைந்த மதிப்பீடுகளையும் <span>**சிவப்பு எண்கள்**</span> மிக உயர்ந்த மதிப்பீடுகளைக் குறிக்கும்.
# கண்மணி (தொலைக்காட்சித் தொடர்)

## விருதுகள் மற்றும் பரிந்துரைகள்

| ஆண்டு | விருது | பரிந்துரை | பெறுநர் | முடிவு |
| --- | --- | --- | --- | --- |
| 2019 | கலாட்டா நட்சத்திரா தொலைக்காட்சி விருதுகள் 2019 | சிறந்த வில்லன் கதாபாத்திரம் | சுரேஷ் கிருஷ்ணா |  |
| 2019 | சன் குடும்பம் விருதுகள் 2019 | சிறந்த நடிகர் | சஞ்சீவ் |  |
| சிறந்த ஜோடி | சஞ்சீவ் & லீஷா |  |  |  |
| சிறந்த சகோதரி கதாபாத்திரம் | பரணி |  |  |  |
| சிறந்த துணைக் கதாபாத்திரம் பெண் | சாம்பவி |  |  |  |
| சிறந்த துணைக் கதாபாத்திரம் ஆண் | ஜிஷ்ணு மேனன் |  |  |  |
| சிறந்த குடும்பத் தலைவி | பூர்ணிமா |  |  |  |
| சிறந்த இயக்குநர் | ஷிவா |  |  |  |
| அழகிய ராட்சசி விருது | லீஷா |  |  |  |
# கண்மணி (தொலைக்காட்சித் தொடர்)

## சர்வதேச ஒளிபரப்பு

- இந்த தொடரை சன் தொலைக்காட்சி மற்றும் சன் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளிலும் ஒளிபரப்பானது.
- இந்த தொடரின் அத்தியாயங்கள் சன் தொலைக்காட்சி என்ற யூடியூப் இணையம் அலைவரிசை மூலமாகவும் பார்க்க முடியும்.
- இந்த தொடர் இலங்கையில் உள்ள தமிழ் தொலைக்காட்சி சேவையான சக்தி தொலைக்காட்சியிலும் ஒளிபரப்பானது.
# மஞ்சள் நிறமி 139

**மஞ்சள் நிறமி 139** (*Pigment Yellow 139*) என்பது C<sub>16</sub>H<sub>9</sub>N<sub>5</sub>O<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். மஞ்சள் ஆரஞ்சு சாயமாகப் பயன்படுத்தப்படும் இந்நிறமி ஐசோ இண்டோலின் வழிப்பெறுதி சாயமாக வகைப்படுத்தப்படுகிறது. இம்மஞ்சள் ஆரஞ்சு நிற நிறமி பெரும்பாலான கரைப்பான்களிலும் கிட்டத்தட்ட கரைவதில்லை.  
ஆர்த்தோ தாலோநைட்ரைலுடன் அமோனியாவைச் சேர்த்து வினைப்படுத்தினால் டையிமினோ ஐசோயிண்டோலின் உருவாகிறது. பின்னர் இந்த இடைநிலைச் சேர்மம் பார்பிட்டியூரிக் அமிலத்துடன் சேர்ந்து ஒடுக்கமடைகிறது.
# மஞ்சள் நிறமி 83

**மஞ்சள் wஇறமி 83** (*Pigment Yellow 83*) என்பது C<sub>36</sub>H<sub>32</sub>Cl<sub>4</sub>N<sub>6</sub>O<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். மஞ்சள் நிறமாக பயன்படுத்தப்படும் இந்நிறமி ஒரு டையரைலைடு சாயமாக வகைப்படுத்தப்படுகிறது.  
மூன்று உட்கூறுகளிலிருந்து மஞ்சள் நிறமி 83 என்ற சேர்மம் தயாரிக்கப்படுகிறது. 2,5-டைமெத்தாக்சி-4-குளோரோ அனிலினுடன் டைமெத்தில் அனிலினுடன் டைகீட்டோன் சேர்த்து அசிட்டோ அசிட்டலேற்ற அனிலின் வருவிக்கப்படுகிறது. பின்னர் இச்சேர்மம் 3,3’-டைகுளோரோபென்சிலிடினிலிருந்து பெறப்பட்ட பிசு ஈரசோனியம் உப்புடன் பிணைப்பு வினைக்கு உட்படுத்தப்பட்டு இச்சேர்மம் தயாரிக்கப்படுகிறது
# மஞ்சள் நிறமி 81

**மஞ்சள் நிறமி 81** (*Pigment Yellow 81*) என்பது C<sub>36</sub>H<sub>32</sub>C<sub>l4</sub>N<sub>6</sub>O<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். மஞ்சள் நிறமாக பயன்படுத்தப்படும் இந்நிறமி ஒரு டையரைலைடு சாயமாக வகைப்படுத்தப்படுகிறது.  
மூன்று உட்கூறுகளிலிருந்து மஞ்சள் நிறமி 81 என்ற சேர்மம் தயாரிக்கப்படுகிறது. டைமெத்தில் அனிலினுடன் டைகீட்டோன் சேர்த்து அசிட்டோ அசிட்டலேற்ற அனிலின் வருவிக்கப்படுகிறது. பின்னர் இச்சேர்மம் 3,3’-டைகுளோரோபென்சிலிடினிலிருந்து பெறப்பட்ட பிசு ஈரசோனியம் உப்புடன் பிணைப்பு வினைக்கு உட்படுத்தப்பட்டு இச்சேர்மம் தயாரிக்கப்படுகிறது.
# மஞ்சள் நிறமி 16

**மஞ்சள் நிறமி 16** (*Pigment Yellow 16*) என்பது C<sub>34</sub>H<sub>28</sub>C<sub>l4</sub>N<sub>6</sub>O<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். மஞ்சள் நிறமாக பயன்படுத்தப்படும் இந்நிறமி ஒரு டையரைலைடு சாயமாக வகைப்படுத்தப்படுகிறது. நிறந்தர மஞ்சள் சாயமாக கருதப்படும் இதன் குறியீட்டு எண் 20040 ஆகும் .  
டைகீட்டீனைப் பயன்படுத்தி ஆர்த்தோ தொலுடினை அசிட்டோ அசிட்டைலேற்றம் செய்வதன் வழியாக இச்சேர்மத்தைத் தயாரிக்கலாம். வினையில் விளையும் பிசு அசிட்டோ அசிட்டைலேற்ற சேர்மமானது 2,4-டைகுளோரோ அனிலினிலிருந்து பெறப்பட்ட இருசம ஈரசோனியம் உப்புடன் சேர்த்து பிணைப்பு வினைக்கு உட்படுத்தப்படுகிறது .
# மஞ்சள் நிறமி 13

**மஞ்சள் நிறமி 13** (*Pigment Yellow 13*) என்பது C<sub>36</sub>H<sub>34</sub>C<sub>l2</sub>N<sub>6</sub>O<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதுவோர் அசோ சேர்மமாகும். பரவலாக மஞ்சள் சாயமாக மஞ்சள் நிறமி 13 பயன்படுத்தப்படுகிறது. 3,3’-டைகுளோரோபென்சிடினிலிருந்து வருவிக்கப்படும் டையரைலைடு சாயமாகவும் இது வகைப்படுத்தப்படுகிறது. மஞ்சள் நிறமி 12 உடன் இச்சேர்மம் நெருங்கிய தொடர்பு கொண்டுள்ளது. இச்சேர்மத்தில் இரண்டு பீனைல் குழுக்கள் 2,4-சைலைல் குழுக்களால் இடப்பெயர்ச்சி செய்யப்பட்டுள்ளன
.
# மஞ்சள் நிறமி 12

**மஞ்சள் நிறமி 12** (*Pigment Yellow 12*) என்பது C<sub>32</sub>H<sub>26</sub>C<sub>l2</sub>N<sub>6</sub>O<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதுவோர் அசோ சேர்மமாகும். பரவலாக மஞ்சள் சாயமாக மஞ்சள் நிறமி 12 பயன்படுத்தப்படுகிறது. 3,3’-டைகுளோரோபென்சிடினிலிருந்து வருவிக்கப்படும் டையரைலைடு சாயமாகவும் இது வகைப்படுத்தப்படுகிறது. மஞ்சள் நிறமி 13 உடன் இச்சேர்மம் நெருங்கிய தொடர்பு கொண்டுள்ளது. இச்சேர்மத்தில் இரண்டு பீனைல் குழுக்கள் 2,4-சைலைல் குழுக்களால் இடப்பெயர்ச்சி செய்யப்பட்டுள்ளன
# மஞ்சள் நிறமி 10

**மஞ்சள் நிறமி 10** (*Pigment Yellow 10*) என்பது C<sub>16</sub>H<sub>12</sub>C<sub>l2</sub>N<sub>4</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதுவொரு மோனோ அசோபிரசோலோன் சாயச் சேர்மமாகும். மஞ்சள் நிறமாக இச்சாயம் பயன்படுத்தப்படுகிறது. குறிப்பாக அமெரிக்காவில் சாலைகளில் மஞ்சள் வண்ணம் பூசுவதற்கு இந்நிறம் பயன்படுகிறது. டைகுளோரோ அனிலினுடன் பிரசோலோன் சேர்த்து வருவிக்கப்படும் ஈரசோனியம் உப்பை பிணைப்பு வினைக்கு உட்படுத்தி இச்சேர்மம் தயாரிக்கப்படுகிறது.  
எக்சு கதிர் படிகவியல் ஆய்வு இச்சாயத்தின் வேதிக் கட்டமைப்பை உறுதிப்படுத்துகிறது. C=O பிணைப்பு மற்றும் இரண்டு ஐதரசோன் குழுக்கள் ஒரு சமதள மூலக்கூற்றில் இக்கட்டமைப்பில் இடம்பெற்றுள்ளன.
# 3,3'-டைகுளோரோபென்சிடின்

## வினைகள்

3,3'-டைகுளோரோபென்சிடினின் நீரிய கரைசல் ஒளியினால் தரங்குறைந்து மோனோகுளோரோ வழிப்பெறுதியைக் கொடுக்கிறது. இது குளோரினேற்றத்திற்கு உட்பட்டு டெட்ராகுளோரோ வழிப்பெறுதியைத் தருகிறது.  
3,3'-டைகுளோரோபென்சிடினின் மிகப்பரவலாகப் பயன்படுத்தப்படும் வினை ஈரசோனியமாக்கல் வினையாகும். இந்த பிசு(ஈரசோ) இடைநிலை பின்னர் பிணைப்பு வினைக்கு உட்பட்டு அசிட்டோ அசிட்டைலமினோபென்சீன் (CH3C(O)CH2C(O)NHAr) வழிப்பெறுதிகளைக் கொடுக்கிறது. இவ்வழிமுறையில் மஞ்சள் சாயம் 12, மஞ்சள் சாயம் 13, மஞ்சள் சாயம் 14, மஞ்சள் சாயம் 17, மஞ்சள் சாயம் 83 போன்ற வர்த்தக முறை மஞ்சள் சாயங்கள் உற்பத்தி செய்யப்படுகின்றன  
.
# 3,3'-டைகுளோரோபென்சிடின்

## முற்காப்பு

3,3'-டைகுளோரோபென்சிடின் சேர்மம் புற்று நோயை உருவாக்கும் வேதிச்சேர்ம்மாகக் கருதப்படுகிறது . ஏனெனில் பென்சிடின் என்ற புற்றுநோய் ஊக்கியுடன் கட்டமைப்பு ரீதியாக இது ஒத்துள்ளது. மனிதர்களிலும் சிறுநீர்ப்பை புற்றுநோயை ஏற்படுத்துவதில் இதேபோன்ற வழிமுறையை இச்சேர்ம்ம் பகிர்ந்து கொள்ளலாம் என நம்பப்படுகிறது .
# 2,4-பிசு(4-ஐதராக்சிபென்சைல்)பீனால்

**2,4-பிசு(4-ஐதராக்சிபென்சைல்)பீனால்** (*2,4-Bis(4-hydroxybenzyl)phenol*) என்பது C<sub>20</sub>H<sub>18</sub>O<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பீனாலிக் வகை சேர்மமான இது கேசுடிரோதியா எலாட்டா என்ற அழுகிய மந்தாரை இனத்தாவரமும், கேலியோலா பேபெரி என்ற மைக்கோ-சார்பூட்ட மந்தாரை இனமும் உற்பத்தி செய்கின்றன.
# அவெஞ்சர்ஸ்: இன்பினிட்டி வார்

**அவெஞ்சர்ஸ்: இன்பினிட்டி வார்** என்பது 2018 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். ஆகும். இது மார்வெல் வரைகதை குழுவான அவெஞ்சர்ஸ் என்ற குழுவை மையமாக வைத்து மார்வெல் ஸ்டுடியோஸ் என்ற நிறுவனம் தயாரிக்க வால்ட் டிஸ்னி ஸ்டுடியோஸ் மோஷன் பிக்சர்ஸ் என்ற நிறுவனம் விநியோகம் செய்தது.  
இந்த திரைப்படம் 2012 ஆம் ஆண்டு வெளியான தி அவெஞ்சர்ஸ் மற்றும் அவெஞ்சர்ஸ்: ஏஜ் ஆஃப் அல்ட்ரான் (2015) போன்ற திரைப்படத்தின் தொடர்ச்சியாகவும் மார்வல் திரைப் பிரபஞ்சத்தின் பத்தொன்பதாவது திரைப்படமும் ஆகும். இந்த திரைப்படத்தில் ராபர்ட் டவுனி ஜூனியர், கிறிஸ் இவான்ஸ், மார்க் ருஃப்பால்லோ, கிறிஸ் ஹோம்ஸ்வோர்த், ஸ்கார்லெட் ஜோஹான்சன், பெனடிக்ட் கம்பர்பேட்ச், டான் செடில், டாம் ஹாலண்ட், சட்விக் போஸ்மேன், பவுல் பெட்டனி, எலிசபெத் ஓல்சென், அந்தோணி மேக்கி, செபாஸ்டியன் இஸ்டான், டானாய் குரைரா, லெட்டிடியா ரைட், டேவ் பாடிஸ்டா, ஜோ சல்டனா, ஜோஷ் புரோலின், கிறிஸ் பிராட் உள்ளிட்ட பலர் நடிக்க, இயக்குனர்கள் ரூசோ சகோதரர்கள் இயக்கியுள்ளார்கள். ஆலன் சில்வெஸ்டரி இசையில் உருவாகியுள்ள இப்படத்துக்கு ஒளிப்பதிவு ரெண்ட் ஓபலோச் செய்துள்ளார். அவேஞ்சர்ஸ் இன்பினிட்டி வார் திரைப்படம் ஏப்ரல் 27 ஆம் தேதி இந்தியாவில் நான்கு மொழிகளில் (தமிழ், தெலுங்கு, இந்தி, ஆங்கிலம்) வெளியானது.  
இந்த திரைப்படம் முந்தைய திரைப்படங்களில் இடம்பெற்ற நவரத்தின கற்கள் என்ற சக்திவாய்ந்த கற்களை தானோஸ் கைப்பற்ற முயற்சிப்பதையும் அந்த முயற்சியை தடுக்க அவெஞ்சர்ஸ் மற்றும் கார்டியன்ஸ் ஒப் த கலக்ஸி என்ற விண்வெளி சூப்பர் ஹீரோ அமைப்புடன் இணைந்து போராடுவதை கதையாக கொண்டுள்ளது.  
இந்த படம் உலகளவில் $2 பில்லியன் டாலர்களை வசூலித்தது. இது அதிக வசூல் செய்த திரைப்படங்களில் நான்காவது இடமும் மீ நாயகன் திரைப்படத்தில் முதல் இடத்தை பிடித்து பல வசூல் சாதனைகளை முறியடித்தது, மேலும் 2018 ஆம் ஆண்டில் அதிக வசூல் செய்த முதல் படமாகவும், உலகெங்கிலும், அமெரிக்க ஐக்கிய நாடுகளிலும் எல்லா நேரத்திலும் அதிக வசூல் செய்த நான்காவது படமாகவும் உள்ளது.
# அவெஞ்சர்ஸ்: இன்பினிட்டி வார்

## கதை சுருக்கம்
தனோஸ் கமோராவின் தங்கை நெபுலாவை கமோராவின் முன் வைத்து கொடுமை செய்கிறான். இதை தாங்காமல் கமெரா, "ஆன்மா முடிவிலி கல்" வொர்மியர் கிரகத்தில் உள்ள உண்மையை கூறுகிறாள். அவளை அழைத்துக்கொண்டு தனோஸ் "விண்வெளி முடிவிலி கல்லை" பயன்படுத்தி வொர்மியர் செல்கிறான். அங்கு " ஒருவன் தான் மிகுந்த அன்பு வைத்துள்ள உயிரை மலை உச்சியில் இருந்து கீழே தள்ளி பலி குடுத்தால் மட்டுமே கல் கிடைக்கும்" என கல்லின் பாதுகாவலன் ரெட் ஸ்கல் கூறுகின்றான். தன் வளர்ப்பு மகளான கமோராவை சோகத்துடன் பலி,குடுத்துவிட்டு, ஆன்மா கல்லை கைப்பற்றுகிறான் தனோஸ். பின்பு, டைடன் கிரகத்திற்கு "விண்வெளி முடிவிலி கல்லை" பயன்படுத்தி தனோஸ் செல்கிறான். டைடன் கிரகத்திற்கு வரும் தனோஸ், அவென்ஜர்ஸ்-கார்டியன்ஸ் கூட்டுபடையால் தாக்கப்படுகிறான். தனோசின் இளைய மகள் நெபுலாவும் அங்கு வந்து தனோசை தங்குகிறாள். ஒரு கட்டத்தில், தனோசை அனைவரும் பிடிக்குள் கொண்டுவந்து, அவனின் முடிவிலி கையுறையை கழட்ட துவங்குகின்றனர். அப்போது நெபுலா மூலம் கமெராவின் மரணத்தை அறியும் பீட்டர், தனோஸ் தோற்கும் நேரத்தில் உணர்ச்சி வசப்பட்டு தவறு செய்கிறான். சுதாரித்து மீண்டெழும் தனோஸ், அனைவரையும் தோற்கடித்து, டோனி ஸ்டார்க்கை கத்தியால் குத்துகிறான். டோனியின் உயிரை காக்க, "கால முடிவிலி கல்லை" தனோஸிடம் ஸ்டிரேன்ஜ் ஒப்படைக்கிறான். "கால முடிவிலி கல்லை" தன் முடிவிலி கையுறையில் சேர்த்துக்கொண்டு, மீதமுள்ள கடைசி கல்லை எடுக்க "வின்வெளி முடிவிலி கல்லை" உபயோகித்து பூமிக்கு சென்றுவிடுகிறான் தனோஸ். டோனி மற்றும் சகாக்கள் மனம் உடைந்து பொய் டைடன் கிரகத்தில் இருக்கின்றனர்.  
வாகாண்டாவில் போர் முடியும் சமயத்தில், அங்கு வரும் தனோஸ் முடிவிலி கையுறையில் இருக்கும் 5 முடிவிலி கற்களை பயண்படுத்தி, அவென்ஜர்ஸ் அனைவரையும் எளிதில் தோற்கடிக்கிறான். ஆனால், வாண்டா " புத்தி முடிவிலி கல்லை" விஷன் தலையிலேயே வைத்து அழித்து விடுகிறாள். விஷனும் இறந்துவிடுகிறான். வாண்டாவின் தியாக செயலை பாராட்டும் தனோஸ், "கால முடிவிலி கல்லை" பயன்படுத்தி காலத்தை 2 நிமிடம் பின்னோக்கி திரும்புகிறான். தனோஸ் வாண்டாவை தாக்கிவிட்டு, "புத்தி முடிவிலி கல்லை" விஷன் தலையிலிருந்து பிரித்து எடுக்கிறான் . விஷன் மீண்டும் இறந்துவிடுகிறான். ஆறாவது கல்லையும் தன் முடிவிலி கையுறையில் சேர்க்கும் தனோஸ், பிரபஞ்சத்தில் மிகவும் ஆற்றல் மிக்கவனாகிவிடுறான். ஆனால்,தோர் தனோசின் நெஞ்சில் தன் "ஸ்டார்ம்பிரெக்கார்" கோடரியால் தாக்கி, பெரும் காயத்தை உண்டாக்குகிறான். அதையும் தாண்டி தனோஸ் 6 முடிவிலி கற்களையும் ஒருசேர பயன்படுத்த சொடக்கு போடுகிறான். தனோசின் கையுறை சொடக்கு போட்ட உடனே கருகிவிடுகிறது. "விண்வெளி முடிவிலி கல்லை" பயன்படுத்தி தனோஸ் தப்பி செலகிறான். தனோசின் விருப்பம்போல, பிரபஞ்சத்தில் சரிபாதி நடமாடும் உயிர்கள் காற்றில் கரைந்து இறந்து விடுகின்றன. வாகாண்டா அரசன் பிளாக் பாந்தர், வின்டர் சோல்ஜர், பால்கான், வாண்டா, இளவரசி ஸூரி, க்ரூட், நிக் பியூரி, மரியா ஹில், டைட்டன் கிரகத்திலுள்ள பீட்டர் கிவில், டிராக்ஸ், மென்டிஸ், ஸ்பைடர்மேன், டாக்டர் ஸ்டிரேன்ஜ் ஆகியோரும் காற்றில் கரைந்து மறைந்து போகின்றனர்.தனோஸ் தான் முன்பே தேர்ந்தெடுத்த சிறு கிரகத்தில் நிம்மதியாக ஓய்வெடுக்க ஆரம்பிக்கிறான். உயிர் தப்பிய அனைத்து கிரகவாசிகளும் அதிர்ச்சியில் ஆழ்த்தப்படுகின்றனர்.
# அவெஞ்சர்ஸ்: இன்பினிட்டி வார்

## நடிகர்கள்

- ராபர்ட் டவுனி ஜூனியர் - டோனி ஸ்டார்க் / அயன் மேன்
- அவெஞ்சர்ஸ் குழுவில் மிக பணக்கார மற்றும் மாபெரும் அறிவியல் அறிஞர். தொழிற்துறைச் சார்ந்த மகிழ்ச்சியான இளைஞராகவும் மற்றும் நுண்ணறிவுமிக்கப் பொறியலாளர். இவரின் சக்தி உலோகத்தால் ஆனா திறனுள்ள பாதுகாப்புக் கவசம்.
- கிறிஸ் இவான்ஸ் - ஸ்டீவ் ரோஜர்ஸ் / கேப்டன் அமெரிக்கா
- உலகப்போரில் போராடிய ஒரு இராணுவ வீரர். முதலாவது அவெஞ்சர் இவர் தான். தனது போர் குண புத்தியால் அவெஞ்சர்ஸ் குழுவை வழிநடுத்துபவன். இவரே அனைத்து அவெஞ்சர்களுக்கும் தலைவர் (கேப்டன்).
- மார்க் ருஃப்பால்லோ - வைத்தியர். ப்ரூஸ் பேனர் / ஹல்க்
- ஒரு காம்மா கதிர் விஞ்சானி, இக் கதிர் பாதிப்பால் பச்சை நிறமுள்ள கோவப்பான அரக்கனாய் மாறும் சக்தி உடையவன். எவருக்கும் அடங்காத இவன் நடாஷா சொல்லும் அடங்குவான்.
- கிறிஸ் ஹோம்ஸ்வோர்த் - தோர்
- இடி மின்னல்களின் கடவுள்; ஆஸ்கார்ட் அரசன்; ஓடினின் மகன் ஆவார். இவரது ஆயுதம் ஸ்டோம்பிரேக்கர் (கோடாரி) மற்றும் சுத்தியல் ஆகும். இவற்றின் மூலம் இடி மின்னலை கட்டுப்படுத்துவதால். இவரே அவெஞ்சர்ஸ்களில் சக்திவாய்ந்தவர்.
- ஸ்கார்லெட் ஜோஹான்சன் - நடாஷா / பிளாக் விடோவ்
- ஷீல்ட் குழுவின் உயர்தர பயிற்சிபெற்ற உழவாளி. ப்ரூஸ் பேனர் இன் காதலி. கிளின்ட் இன் நெருங்கிய தோழி.
- பெனடிக்ட் கம்பர்பேட்ச் - வைத்தியர். ஸ்ட்ரேஞ்ச்
- டான் செடில் - ஜேம்ஸ் (போர் இயந்திரம்)
- டாம் ஹாலண்ட் - பீட்டர் பார்க்கர் & ஸ்பைடர் மேன்
- சட்விக் போஸ்மேன் - ப்ளாக் பேந்தர்
- பவுல் பெட்டனி - ஸ்காட் லாங் ஆண்ட்-மேன்
- எலிசபெத் ஓல்சென் - வாண்டா & ஸ்கார்லெட் விட்ச்
- அந்தோணி மேக்கி - சாம் வில்சன் & பால்கான்
- செபாஸ்டியன் இஸ்டான் - பக்கி பார்ன்ஸ் & வின்டர் சோல்ஜர்
- டானாய் குரைரா - ஒகோயே
- லெட்டிடியா ரைட் - சூரி
- டேவ் பாடிஸ்டா
- ஜோ சல்டனா - கமோரா
- ஜோஷ் புரோலின் - பீட்டர் குயில் & ஸ்டார்-லார்ட்
- கரேன் கில்லன் - நெபுலா
- தானோஸின் வளர்ப்பு மகள், பாதி மனிதன் பாதி இயந்திரம். காமோராவின் சகோதரி.
- பிராட்லி கூப்பர் - ராக்கெட் ரக்கூன்
- கார்டியன்ஸ் ஆஃப் த கேலக்ஸ் திரைப்படத்தின் உறுப்பினர். இவர் ரக்கூன் என்ற மிருகத்தின் தோற்றம் உடையவன். சிறந்த பழுது திருத்தும் பொறியாலாளர். இவரின் காதாபாத்திரம் நகைசுவை சேர்ந்ததாக சித்தரிக்கப்பட்டுள்ளது.
- ஜோஷ் புரோலின் - தானோஸ்
- ஆறு நவரத்தின கற்களை கைப்பற்றி எல்லா விண்வெளியையும் ஆட்சி செய்யவேண்டும் என்று எண்ணம் கொண்டு எல்லோரையும் அளிக்கின்ற குணம் கொண்ட கெட்டவன். நெபுலா மற்றும் காமோராவின் வளர்ப்பு தந்தை.
- கிவ்வினெத் பேல்ட்ரோ - பெப்பர் பொட்சு
- ஸ்டார்க்கின் மனைவி மற்றும் ஸ்டார்க் நிறுவனத்தின் தலைமை நிர்வாக அதிகாரி.
- கிறிஸ் பிராட் - பீட்டர் குயில் /& ஸ்டார்-லார்ட்
# அவெஞ்சர்ஸ்: இன்பினிட்டி வார்

## அடுத்த பாகம்

- அவெஞ்சர்ஸ்: எண்ட்கேம்
# 2019 இந்தியப் பொதுத் தேர்தல்

**2019 இந்தியப் பொதுத் தேர்தல்** (*2019 Indian general election*) பதினேழாவது மக்களவைக்கான உறுப்பினர்களைத் தெரிவு செய்ய 2019 ஏப்ரல் 11 முதல் மே 19 வரை நடத்தப்பட்டது. மே 23 இல் வாக்குகள் எண்ணப்பட்டு, அதே நாளில் முடிவுகள் அறிவிக்கப்பட்டன. ஏறத்தாழ 900 மில்லியன் இந்தியக் குடிமக்கள் வாக்களிக்கத் தகுதி பெற்றனர். இத்தேர்தலில் 67% இற்கும் அதிகமானோர் வாக்களித்தனர். இத்தேர்தலிலேயே இந்தியத் தேர்தல் வரலாற்றில் மிக அதிகமானோர் வாக்களித்தனர். அத்துடன் மிக அதிகமான பெண்கள் இத்தேர்தலிலேயே வாக்களித்திருந்தனர்.  
இந்தியத் தேர்தல் ஆணையம் வெளியிட்ட தேர்தல் முடிவுகளின் படி, மொத்தமாக தேர்தல்கள் நடந்த 542 தொகுதிகளில், பாரதிய ஜனதா கட்சி (பாஜக) 303 இடங்களைக் கைப்பற்றி, பெரும்பான்மையைப் பிடித்தது. பாஜக தலைமையிலான தேசிய ஜனநாயகக் கூட்டணி 352 தொகுதிகளில் வெற்றி பெற்றது. அதேவேளையில், இந்திய தேசிய காங்கிரசு (இதேகா) 52 இடங்களையும், காங்கிரசு தலைமையிலான ஐக்கிய முற்போக்குக் கூட்டணி 87 இடங்களைக் கைப்பற்றியது. ஏனைய கட்சிகள் 103 இடங்களைக் கைப்பற்றின. மக்களவையில் அதிகாரபூர்வமான எதிர்க்கட்சியாக இருப்பதற்கு ஒரு கட்சி குறைந்தது 10% தொகுதிகளைக் கைப்பற்றியிருக்க வேண்டும், அல்லது நடப்பு நாடாளுமன்றத்தில் குறைந்தது 55 இடங்களைக் கைப்பற்றியிருக்க வேண்டும். இரண்டாவது அதிகப்படியான இடங்களை (52) கைப்பற்றிய இந்திய தேசிய காங்கிரசு கட்சி இரண்டாவது தடவையாக அதிகாரபூர்வமான எதிர்க்கட்சி என்ற நிலையைப் பெறத் தவறியது. இதனால், இந்தியாவில் அதிகாரபூர்வமான எதிர்க்கட்சி இம்முறையும் இடம்பெறமாட்டாது.  
ஆந்திரப் பிரதேசம், அருணாச்சலப் பிரதேசம், ஒடிசா, சிக்கிம் ஆகிய மாநிலங்களுக்கான சட்டப் பேரவைகளுக்கான தேர்தல்களும் இப்பொதுத் தேர்தல்களுடன் இணைந்து நடத்தப்பட்டன.
# 2019 இந்தியப் பொதுத் தேர்தல்

## தேர்தல் முறைமை

543 மக்களவை உறுப்பினர்கள் ஒரு-உறுப்பினர் கொண்ட தனித் தனித் தொகுதிகளில் இருந்து அதிகப்படியான வாக்குகளைப் பெறுபவர் தேர்ந்தெடுக்கப்படுவர். ஆங்கிலோ இந்திய சமூகத்தில் இருந்து தகுந்தளவு உறுப்பினர்கள் தேர்ந்தெடுக்கப்படவில்லை என இந்தியக் குடியரசுத் தலைவர் கருதும் பொருட்டு, அவர் மேலதிகமாக இரண்டு உறுப்பினர்களை அச்சமூகத்தில் இருந்து தேர்ந்தெடுத்து நியமிக்கலாம். 18 அல்லது அதற்கு மேற்பட்ட வயதுடைய இந்தியக் குடிமக்கள் வாக்களிக்கும் தகுதி பெறுவர். வாக்களிக்கத் தகுதியானவர்கள் இந்தியத் தேர்தல் ஆணையம் வழங்கிய வாக்காளர் அடையாள அட்டையை வைத்திருக்க வேண்டும்.  
இந்திய அரசியலமைப்பின் படி, மக்களவைக்கான தேர்தல்கள் ஐந்து ஆண்டுகளுக்கு ஒரு முறை அல்லது குடியரசுத் தலைவர் நாடாளுமன்றத்தைக் முன்கூட்டியே கலைக்கும் போது நடைபெறுகின்றன. 2019 மார்ச் 10 இல் பதினேழாவது மக்களவைக்கான தேர்தல்கள் பற்றிய அறிவிப்பை இந்தியத் தேர்தல் ஆணையம் 2019 மார்ச் 10 இல் அறிவித்தது. அதன் பின்னர் தேர்தல் ஆணையத்தின் நன்னடத்தைக் கோட்பாடு விதிகள் உடனடியாக நடைமுறைக்கு வந்தன.
# 2019 இந்தியப் பொதுத் தேர்தல்

## தேர்தல் அட்டவணை
# 2019 இந்தியப் பொதுத் தேர்தல்

## தமிழ்நாட்டில் மக்களவை தேர்தல் 2019

திமுக கூட்டணியில் காங்கிரசு (புதுச்சேரி உட்பட) 10 தொகுதிகளிலும், மார்க்சியப் பொதுவுடமைக் கட்சியும், இந்தியப் பொதுவுடமைக் கட்சியும், விடுதலைச் சிறுத்தைகள் கட்சியும் தலா இரண்டு தொகுதிகளிலும் மதிமுக, கொங்கு தேசிய முன்னேற்றக் கட்சி, இந்திய யூனியன் முசுலிம் லீக் ஆகிய கட்சிகள் தலா ஒரு தொகுதிகளிலும் போட்டியிட்டன. கூட்டணி கட்சிகளுக்கு ஒதுக்கப்பட்டது போக திமுக மொத்தம் இருபது இடங்களில் போட்டியிட்டது.  
அதிமுக கூட்டணியில் பாமக ஏழு தொகுதிகளிலும், பாஜக ஐந்து தொகுதிகளிலும் தேமுதிக நான்கு தொகுதிகளிலும் புதிய தமிழகம், புதிய நீதிக் கட்சி, தமாகா ஆகிய கட்சிகள் தலா ஒரு தொகுதியிலும் போட்டியிட்டன. புதுச்சேரியில் என். ஆர். காங்கிரசு போட்டியிட்டது. கூட்டணி கட்சிகளுக்கு ஒதுக்கப்பட்டது போக அதிமுக மொத்தம் இருபது இடங்களில் போட்டியிட்டது.  
நாம் தமிழர் கட்சி, மக்கள் நீதி மய்யம் ஆகிய கட்சிகள் கூட்டணி இல்லாமல் போட்டியிட்டன.  
அமமுக கட்சியானது தேர்தல் ஆணையத்தில் பதிவு செய்யப்படாததால் இந்த அணிக்குப் பொதுவான சின்னம் வழங்கியபோதும், அவர்கள் சுயேச்சைகளாகவே கருதப்படுவர் எனவும் உச்சநீதிமன்றம் அறிவித்தது.
# 2019 இந்தியப் பொதுத் தேர்தல்

## தமிழ்நாட்டில் மக்களவை தேர்தல் 2019

### தமிழ்நாட்டில் கூட்டணிகள்

#### தேசிய ஜனநாயகக் கூட்டணி

| போட்டி | வெற்றி |  |  |  |
| --- | --- | --- | --- | --- |
| - | அண்ணா திராவிட முன்னேற்றக் கழகம் | தமிழ்நாடு | 20 | 1 |
| பாட்டாளி மக்கள் கட்சி | தமிழ்நாடு | 7 | 0 |  |
| பாரதிய ஜனதா கட்சி | தமிழ்நாடு | 5 | 0 |  |
| தேசிய முற்போக்கு திராவிட கழகம் | தமிழ்நாடு | 4 | 0 |  |
| புதிய தமிழகம் | தமிழ்நாடு | 1 | 0 |  |
| தமிழ் மாநில காங்கிரஸ் | தமிழ்நாடு | 1 | 0 |  |
| புதிய நீதிக் கட்சி | தமிழ்நாடு | 1 | 0 |  |
| அகில இந்திய நமது ராஜ்ஜியம் காங்கிரஸ் | புதுவை | 1 | 0 |  |
# 2019 இந்தியப் பொதுத் தேர்தல்

## தமிழ்நாட்டில் மக்களவை தேர்தல் 2019

### தமிழ்நாட்டில் கூட்டணிகள்

#### மதச்சார்பற்ற முற்போக்குக் கூட்டணி

| போட்டி | வெற்றி |  |  |  |
| --- | --- | --- | --- | --- |
| - | திராவிட முன்னேற்றக் கழகம் | தமிழ்நாடு | 20 | 19 |
| இந்திய தேசியக் காங்கிரசு | தமிழ்நாடு | 9 | 10 | 8 |
| புதுச்சேரி | 1 | 1 |  |  |
| இந்தியப் பொதுவுடைமைக் கட்சி | தமிழ்நாடு | 2 | 2 |  |
| இந்திய பொதுவுடைமைக் கட்சி (மார்க்சிஸ்ட்) | தமிழ்நாடு | 2 | 2 |  |
| விடுதலைச் சிறுத்தைகள் கட்சி | தமிழ்நாடு | 2 | 2 |  |
| இந்திய ஒன்றிய முஸ்லிம் லீக் | தமிழ்நாடு | 1 | 1 |  |
| இந்திய ஜனநாயகக் கட்சி | தமிழ்நாடு | 1 | 1 |  |
| கொங்குநாடு மக்கள் தேசிய கட்சி | தமிழ்நாடு | 1 | 1 |  |
| மறுமலர்ச்சி திராவிட முன்னேற்றக் கழகம் | தமிழ்நாடு | 1 | 1 |  |
# 2019 இந்தியப் பொதுத் தேர்தல்

## கேரளா

கேரளாவில் பாசக 12.93% வாக்குகளும் காங்கிரசு 37.27% வாக்குகளும் இந்திய பொதுவுடமை கட்சி 6.05% வாக்குகளும் மார்க்சிய பொதுவுடமை கட்சி 25.83% வாக்குகளும் இந்திய யூனியன் முசுலிம் லீக் 5.45% வாக்குகளும் பெற்றனர்.  
காங்கிரசு 15 தொகுதிகளிலும், மார்க்சிய பொதுவுடமை கட்சி ஓர் தொகுதியிலும் இந்திய யூனியன் முசுலிம் லீக் இரு தொகுதிகளிலும் கேரளா காங்கிரசு (மணி) ஓர் தொகுதியிலும் புரட்சிகர சோசலிசுடு கட்சி ஓர் தொகுதியிலும் வென்றனர்.  
திருவனந்தபுரத்தில் காங்கிரசின் சசி தரூர் வென்றார், பாசக இரண்டாவதாக வந்தது.
# 2019 இந்தியப் பொதுத் தேர்தல்

## தெலுங்கானா

தெலுங்கானாவில் பாசக 19.45% வாக்குகளும் காங்கிரசு 29.48% வாக்குகளும் தெலுங்கானா ராசுட்டிரிய சமிதி 41.29% வாக்குகளும் மஜ்லிசே இத்திகாதுல் முசுலிமீன் (மஜ்லிஸ்) 2.78% வாக்குகளும் பெற்றனர்.  
ஐதராபாத்தில் மஜ்லிஸ் கட்சி வென்றது. அடிலாபாத்திலும் கரீம்நகரிலும் நிசாமாபாத்திலும் செகந்திராபாத்திலும் பாசக வென்றது. நிசாபாத்தில் சந்திரசேகர் ராவின் மகள் கவிதா தோற்றார். நல்கொண்டாவிலும் போங்கிரிலும் மல்கஜ்கிரியிலும் காங்கிரசு வென்றது. தெலுங்கானா இராட்டிர சமிதி ஒன்பது தொகுதிகளில் வென்றது.
# 2019 இந்தியப் பொதுத் தேர்தல்

## ஆந்திர பிரதேசம்

ஆந்திர பிரதேசத்தில் பாசக 0.96% வாக்குகளும் காங்கிரசு 1.29% வாக்குகளும் தெலுங்கு தேசம் 39.59% வாக்குகளும் ஒய் எசு ஆர் காங்கிரசு 49.15% வாக்குகளும் பெற்றனர்.  
தெலுங்கு தேசம் மூன்று தொகுதிகளிலும் ஒய் எசு ஆர் காங்கிரசு 22 தொகுதிகளிலும் வென்றனர்.
# 2019 இந்தியப் பொதுத் தேர்தல்

## கருநாடகம்

| காங்கிரசு | 31.88 | 1 |  |
| --- | --- | --- | --- |
| பாசக | 51.38 | 25 |  |
| ஜனதா தளம் (சமயச்சார்பற்ற) | 9.67 | 1 | } |  
காங்கிரசு பெங்களூர் புறநகரிலும் ஜனதாதளத்தின் பிராஜ்வால் ரேவண்ணா ஸாசனிலும் கட்சிசாரா சுமலதா ஆம்பரீசு மாண்டியாவிலும் வென்றனர். நிகில் குமாரசாமி மாண்டியாவில் சுமலதாவிடம் தோற்றார். நிகில் குமாரசாமி தேவகவுடாவின் பேரன் முதல்வர் குமாரசாமியின் மகன். பிராஜ்வால் ரேவண்ணாவும் தேவகவுடாவின் பேரன் (குமாரசாமியின் அண்ணன் மகன்).
# 2019 இந்தியப் பொதுத் தேர்தல்

## மகாராட்டிரா

| மஜ்லிசே இத்திகாதுல் முசுலிமீன் (மஜ்லிஸ் ) | 0.72 |
| --- | --- |
| தேசியவாத காங்கிரசு | 15.52 |
| காங்கிரசு | 16.27 |
| இந்திய பொதுவுடைமை | 0.07 |
| இந்திய பொதுவுடைமை (மார்க்சியம்) | 0.2 |
| பாசக | 27.59 |
| சிவசேனா | 23.29 |
| } |  |  
ஔரங்காபாத்தில் மஜ்லிஸ் கட்சி வென்றது, பாராமதியிலும் சாடராவிலும் சிரூரிலும் ராஜ்காட்டிலும் தேசியவாத காங்கிரசும் சந்திரபூரில் காங்கிரசும் வென்றன. பாசக 23 தொகுதிகளிலும் சிவசேனா 18 தொகுதிகளிலும் அமராவதி தொகுதியில் கட்சி சாரா வேட்பாளர் நவ்நித் இரவி ராணாவும் வென்றனர்.
# 2019 இந்தியப் பொதுத் தேர்தல்

## ஒடிசா

| காங்கிரசு | 13.81 | 1 |  |
| --- | --- | --- | --- |
| பாசக | 38.37 | 8 |  |
| பிஜூ ஜனதாதளம் | 42.76 | 12 | } |
# 2019 இந்தியப் பொதுத் தேர்தல்

## மேற்கு வங்காளம்

| காங்கிரசு | 5.61 | 2 |
| --- | --- | --- |
| பாசக | 40.25 | 18 |
| திரிணாமுல் காங்கிரசு | 43.28 | 22 |
| இந்திய பொதுவுடமை (மார்க்சியம்) | 6.28 | 0 |
| இந்திய பொதுவுடமை | 0.4 | 0 |
| } |  |  |
# 2019 இந்தியப் பொதுத் தேர்தல்

## உத்திரப் பிரதேசம்

| காங்கிரசு | 6.31 | 1 |  |
| --- | --- | --- | --- |
| பாசக | 49.56 | 62 |  |
| சமாச்வாடி | 17.96 | 5 |  |
| பகுசன் சமாச் கட்சி | 19.26 | 10 |  |
| அப்னாதளம் | 0.01 | 2 | } |  
மிர்சாபூரிலும் ரோபர்ட்ஸ்கஞ்சிலும் அப்னாதளம் வென்றது.
# 2019 இந்தியப் பொதுத் தேர்தல்

## திரிபுரா

| பாசக | 49.03 | 2 |  |
| --- | --- | --- | --- |
| காங்கிரசு | 25.34 | 0 |  |
| இந்திய பொதுவுடமை (மார்க்சியம்) | 17.31 | 0 |  |
| திரிபுரா பழங்குடி மக்கள் முன்னனி | 4.16 | 0 | } |